Sovovité

Sovovité (neformálne alebo staršie: pravé sovyBURNIE, D. et al. Zviera - obrazová encyklopédia živočíšnej ríše. Bratislava: Ikar, 2002, S. 316; lat. Strigidae) je čeľaď z radu sovotvaré. 

 Výskyt 
Zahŕňa veľa druhov rozšírených na všetkých svetových kontinentoch s výnimkou Antarktídy.sovovité. in: 

 Charakteristika 
Perie ich robí naoko širokými, ale bez peria sú to veľmi štíhle, tenké tvory. Hlavu však majú aj bez peria naozaj veľkú - širokú. Majú veľmi veľké oči. Očné gule majú neotočné, preto sovovité musia pri pohľade nabok obracať celú hlavu, na čo sú výborne uspôsobené. Majú tiež veľké ušné otvory a výborný sluch. Od plamienkovitých (Tytonidae) sa sovovité odlišujú tým, že závoj (čiže kruh pier okolo očí) majú slabo vyvinutý, pazúr na predného prostredného prsta nie je na vnútornom okraji vrúbkovaný, prostredný prst je dlhší než vnútorný krajný a na zadnom okraji prsnej kosti sú aspoň dva hlboké výrezy. Kľúčne kosti sú voľné a bez spojenia s hrebeňom prsnej kosti. Beháky bývajú krátke.BREHM, A. et al. Život zvierat v štyroch zväzkoch, Vtáky. Bratislava: Obzor, 1968, S. 313-315

Veľkosť tela sa značne líši od druhu k druhu. Perie je nenápadne sfarbené a je pri oboch pohlaviach sfarbené totožne. U všetkých sovovitých je viditeľný sexuálny dimorfizmus vo veľkosti, samice totiž dorastajú do väčších rozmerov ako samce. Potravu lovia počas letu (hoci existujú aj výnimky, napr. sova králičia). Krídla majú preto veľké, široké, zaguľatené, dlhé, porastené veľmi mäkkým perím a pri lete sú úplne potichu.

Hniezdia v opustených hniezdach iných vtákov, v rôznych dutinách (stromov, skál, múrov či v zemi), na povalách alebo voľne na zemi. Len tri druhy si vyrábajú celé vlastné hniezdo, ostatné druhy si len upravujú podklad resp. cudzie hniezdo. Väčšina druhov znáša 4 až 7 bielych vajíčok. 

Sú aktívne v noci alebo večer.

Sú to mäsožravce. 

 Systém 
sovovité (Strigidae):WINK, M., SAUER-GÜRTH, H. Molecular taxonomy and systematics of owls (Strigiformes) - An update. Airo 2021 Strigidae. in:Jessie F Salter, Carl H Oliveros, Peter A Hosner, Joseph D Manthey, Mark B Robbins, Robert G Moyle, Robb T Brumfield, Brant C Faircloth, Extensive paraphyly in the typical owl family (Strigidae), The Auk, Volume 137, Issue 1, 2 January 2020, ukz070, https://doi.org/10.1093/auk/ukz070WINK, M. et al. Molecular Phylogeny of Owls (Strigiformes) Inferred from DNA Sequences of the Mitochondrial Cytochrome b and the Nuclear RAG-1 gene. Ardea 4/2009 WINK, M. Molekulare Taxonomie und Systematik der Eulen (Strigiformes). Kauzbrief 28 (2016) WINK, M. et al. Molecular phylogeny and systematics of owls (Strigiformes). 2008 KOVALIK, P. et al. Slovenské mená vtákov sveta  - verzia 2020_VIII_13 [prístup: 10.12.2025] a verzia SMVS_2016_10_23 [prístup: koniec roka 2016])FERIANC, O. Slovenské mená vtákov II. časť. in: Múzeum 3/1978. S. 23, 24Mlíkovský, Jiří (1998). "Two New Owls (Aves: Strigidae) from the Early Miocene of the Czech Republic, With Comments on the Fossil History of the Subfamily Striginae" (PDF). Buteo. 10: 5–22 [8]. 
 incertae sedis: 
 rod †YarquenTambussi, Claudia P.; Degrange, Federico J.; González Ruiz, Laureano (2023-03-06). "An extinct owl (aves: strigidae) from the middle miocene of Patagonia". Historical Biology. 36 (3): 644–649. 
 rod †OraristrixKenneth E. Campbell, Jr. & Zbigniew M. Bocheński (2010). "A new genus for the extinct Late Pleistocene owl Strix brea Howard (Aves: Strigiformes) from Rancho La Brea, California". Records of the Australian Museum. 62 (1): 123–144.
 podčeľaď sovorodé/sovy (Striginae)
 tribus Bubonini
 rod Bubo – tento rod pozostáva z tradičných rodov Bubo v užšom zmysle - výr, Nyctea – belaňa/sova, Ketupa – ketupa  a Scotopelia – hlavaňa/sova/výr; novšie sa niekedy opäť rozlišujú tri rody - Bubo v užšom zmysle (vrátane Nyctea), Ketupa a Scotopelia, ale ich vymedzenie nie je celkom zhodné s vymedzením ich tradičných verzií
 tribus Strigini
 rod †Grallistrix – sova 
 rod †Ornimegalonyx – sova 
 rod †Mioglaux
 rod Strix – sova - vrátane "rodu" Ciccaba 
 rod Jubula – sova - alternatívne zaraďovaný do tribusu Bubonini alebo ako bazálny rod podčeľade Striginae
 tribus Pulsatrigini - staršie súčasť tribusu Strigini
 rod Pulsatrix – sova 
 rod Lophostrix – sova 
 tribus Asionini - staršie samostatná podčeľaď Asioninae - myšiarkorodé/myšiarky
 rod †Intulula
 rod †Alasio
 rod Asio – myšiarka/sova – vrátane "rodov" Pseudoscops – myšiarka a Rhinoptynx - myšiarka
 rod Nesasio – myšiarka - alternatívne zaraďovaný ako súčasť rodu Asio
 rod Ptilopsis – myšiarka/výrik – staršie súčasť rodu Otus
 tribus Megascopini - staršie súčasť rodu Otus (a teda aj tribusu Otini)
 rod Megascops – výrček/výrik – vrátane "rodov" Macabra - výrček a Gymnasio - výrček 
 rod Psiloscops – výrik/myšiarka
 tribus Otini
 rod Otus – výrik – vrátane "rodu" †Mascarenotus - výrik/kuvik
 rod Pyrroglaux - výrik - alternatívne zaraďovaný ako súčasť rodu Otus
 rod Mimizuku - výrik  - alternatívne zaraďovaný ako súčasť rodu Otus
 podčeľaď krahuľorodé/krahule (Surniinae)
 tribus Surniini
 rod †MiosurniaLi, Zhiheng; A. Stidham, Thomas; Zheng, Xiaoting; Wang, Yan; Zhao, Tao; Deng, Tao; Zhou, Zhonghe (2022-03-28). "Early evolution of diurnal habits in owls (Aves, Strigiformes) documented by a new and exquisitely preserved Miocene owl fossil from China". Proceedings of the National Academy of Sciences of the United States of America. 119 (15) 
 rod Glaucidium – kuvičok/kuvik 
 rod Taenioglaux – kuvičok/kuvik - alternatívne zaraďovaný ako súčasť rodu Glaucidium
 rod Smithiglaux - kuvičok/kuvik - alternatívne zaraďovaný ako súčasť rodu Taenioglaux (a spolu s ním prípadne rodu Glaucidium)
 rod Surnia – krahuľa/sova
 tribus Athenini - do roku 2009 súčasť tribusu Surniini
 rod Athene – kuvik/sovka – vrátane "rodu" Speotyto - zemnica/kuvik
 rod Heteroglaux - kuvik - alternatívne zaraďovaný ako súčasť rodu Athene
 tribus Aegolini
 rod †AsphaltoglauxKenneth E. Campbell, Jr. and Zbigniew M. Bocheński (2012). "Two new late Pleistocene miniature owls from Rancho La Brea, California". Acta Palaeontologica Polonica 
 rod Aegolius – pôtik 
 rod Margarobyas/Gymnoglaux – výrček - zaraďovaný do tribusu Otini alebo niekde medzi Ninoxinae a skupinu rodu Micrathene; staršie zaraďovaný ako súčasť rodu Otus
 nepomenovaný taxón (skupina rodu Micrathene) - donedávna súčasť podčeľade Surniinae
 rod Taenioptynx - kuvičok - alternatívne zaraďovaný ako súčasť rodu Glaucidium
 rod Micrathene – sovička/kuvik - staršie zaraďovaný do tribusu Athenini
 rod Xenoglaux – kuvičok/kuvik - staršie zaraďovaný do tribusu Surniini
 podčeľaď sovkorodé/sovky (Ninoxinae/Ierglaucinae/Hieracoglaucinae)
 tribus Ninoxini - do roku 2008 zaraďovaný do podčeľade Surniinae
 rod Ninox  – sovka/kuvik/sova 
 rod †Sceloglaux – sovka 
 rod Uroglaux – sovka/kuvik - alternatívne zaraďovaný mimo podčeľade Ninoxinae ako bazálny rod čeľade Strigidae

Okolo roku 2000 (najmä v rokoch 1999 - 2008, ale sčasti už od roku 1967) sa čeľaď Strigidae delila, pokiaľ ide o podčeľade, podobne ako dnes, ale s tým (vyššie už poznamenaným) rozdielom, že namiesto tribusu Asionini bola samostatná podčeľaď Asioninae a tribus Ninoxini i skupina rodu Micrathene boli zahrnuté do podčeľade Surniinae.

Zhruba do roku 1999 sa bežne vyskytovalo aj úplne iné rozdelenie čeľade Strigidae na podčeľade: čeľaď Strigidae sa delila buď na podčeľade Buboninae (po slovensky výry) a Striginae, alebo na podčeľade Buboninae, Nycterinae (po slovensky belane) a StriginaeBABÓ, T. Chráňme naše sovy. Bratislava: Príroda, 1981, S. 14.

V starších textoch (do začiatku 21. storočia) čeľaď Strigidae niekedy zahŕňala celý rad sovotvaré (Strigiformes). Väčšina dnešných čeľadí tohto radu mala v takom prípade postavenie podčeľade. Napríklad dnešná čeľaď plamienkovité (Tytonidae) mala postavenie podčeľade plamienkorodé/plamienky (Tytoninae) čeľade Strigidae. Dnešná čeľaď Strigidae bolo v takýchto systémoch uvedená buď ako jedna podčeľaď pravé sovy (Striginae) čeľade Strigidae alebo jednoducho ako viacero samostatných podčeľadí čeľade Strigidae.MATOUŠEK, B. Slovenské menoslovie vtákov (Aves) fauny ČSFR. in: Kultúra slova 5/1990. S. 164BREHM, A. et al. Život zvierat v štyroch zväzkoch, Vtáky. Bratislava: Obzor, 1968, S. 315-327

 Iné projekty 

 Referencie 

 Externé odkazy 
 Prehľad všetkých druhov sov na stránkach Owl Pages